CELEX: 62021CN0826
Language: el
Date: 2021-12-22 00:00:00
Title: Υπόθεση C-826/21: Αίτηση προδικαστικής αποφάσεως την οποία υπέβαλε το Curtea de Apel Bucureşti (Ρουμανία) στις 22 Δεκεμβρίου 2021 — Uniunea Producătorilor de Fonograme din România (UPFR) κατά Societatea Naţională de Transport Feroviar de Călători (SNTFC) «CFR Călători» SA

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/8
            
         
      Αίτηση προδικαστικής αποφάσεως την οποία υπέβαλε το Curtea de Apel Bucureşti (Ρουμανία) στις 22 Δεκεμβρίου 2021 — Uniunea Producătorilor de Fonograme din România (UPFR) κατά Societatea Naţională de Transport Feroviar de Călători (SNTFC) «CFR Călători» SA
      (Υπόθεση C-826/21)
      (2022/C 191/11)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Bucureşti
      
         Διάδικοι στην υπόθεση της κύριας δίκης
      
      
         Ενάγουσα πρωτοδίκως και νυν εκκαλούσα: Uniunea Producătorilor de Fonograme din România (UPFR)
      
         Εναγομένη πρωτοδίκως και νυν εφεσίβλητη: Societatea Naţională de Transport Feroviar de Călători (SNTFC) «CFR Călători» SA
      
         Προδικαστικά ερωτήματα
      
      
                  1)
               
               
                  Προβαίνει σε παρουσίαση στο κοινό κατά την έννοια του άρθρου 3, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (1), σιδηροδρομικός μεταφορέας που χρησιμοποιεί βαγόνια στα οποία είναι εγκατεστημένα ηχητικά συστήματα που προορίζονται για την ανακοίνωση πληροφοριών στους επιβάτες;
               
            
                  2)
               
               
                  Αντιτίθεται το άρθρο 3, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας, σε εθνική ρύθμιση η οποία καθιερώνει μαχητό τεκμήριο περί παρουσίασης στο κοινό στηριζόμενο στην ύπαρξη εγκατεστημένων ηχητικών συστημάτων, σε περίπτωση κατά την οποία η εγκατάσταση τέτοιων συστημάτων επιβάλλεται από άλλες νομοθετικές διατάξεις διέπουσες τη δραστηριότητα του μεταφορέα;
               
            
         (1)  ΕΕ 2001, L 167, σ. 10.